Ванилица
Ванилица је врста традиционалног ситног колача у Србији, често присутан при прославама крсних слава, Нове године, Божића... Колач је проглашен за најбољи ситни колач на свету према истраживању кулинарског сајта -{Food52.com}-. У појединим деловима Србије користе се за ванилице и следећи називи: вормице, пољупци...

Рецепт 
Не постоји тачан рецепт за прављење овог надасве једноставног колача, који у свим варијантама садржи три основне намирнице брашно, маст и шећер. У скорије време се појавила варијанта посног колача, где се уместо масти користи маргарин и без јаја.

Рецепт који је овим колачићима донео титулу, потребно је за 60 ванилица:
 200 грама шећера у праху, 
 1 махуна ваниле исечена на комадиће, 
 300 грама масти, 
 250 грама кристал шећера, 
 једно јаје, 
 2 жуманца,
 сок од једног лимуна,
 једна кашичица фино рендане лимунове корице, 
 250 грама млевених ораха, 
 600 грама брашна и 
 џем или мармелада (шипак, кајсија, шљива...)

Неколико дана унапред, пре прављења, помешати шећер у праху са исеченом махуном ваниле и затворити у кутију, како би се добио ванилин шећер. У чинији помешати маст са кристал шећером док не се добије крем. Умути јаје, жуманца, лимунов сок и лимунову корицу, додати орахе и брашно и мутити док не се добије уједначено тесто. Покрити га и хладити у фрижидер бар три сата или током ноћи.

Угрејати рерну на 180°c, ставити тесто на добро побрашњену радну површину и разваљати на дебљину од око пола центиметра. Обложити два плеха папиром за печење и уз помоћ мале модле вадити ванилице и ређати их размакнуте у плехове, а затим их пећи око 12 минута, тако да остану беле и пустити да се охладе на тепсији око пет минута. Затим их пребацити на решетку или равну површину док се потпуно не охладе.

Када су потпуно хладни, сваки кексић намазати џемом и поклопити другим кексићем. Сваки тако добијен „сендвич” добро уваљати у ванилин шећер, ставити их у лимену кутију и чекати један до два дана пре сервирања (ако се не поједе пре тога).

Гранцле 
 
Основни рецепт за ванилице не садржи орахе, већ су ванилице препознатљиве по својој изразито белој боји. Гранцле су старинска верзија ванилица у којима су, поред састојака од којих се праве ванилице, ораси доминантан део. Ова варијанта рецепта одликује се хрскавошћу, служи се почевши од другог дана после прављења и може да стоји неколико дана на собној температури.

Референце

Спољашње везе 
 Food52/Vanilice (The Little Vanilla Cookies) by QueenSashy 

Српска кухиња
Слаткиши
Колачи
Храна